Mutongoria wa bururi Uhuru Kenyatta umuthi ni atanyitwo kuruguria mihang’o ya utarani wa andu iria iraaririo kwambiriria Jumamothi ya kiumia giukite.
Uhuru egutongoria igongona riu nyumba-ini nene ya micemanio ya KICC guku Nairobi.
Kugerera kuri ruhonge rwa ndari, thirikari ikuhuthira muigana wa ciringi billion ikumi na inyanya na million magana matandatu hari utarani wa mwaka uyu.
Mihang’o iyo itanyitwo gugathaganio rungu rwa ugitiri munene ona gutuika waandikani wa maabithaa aria magatara andu ni ucungiriire uregani icigo-ini nyingi.
Akenya aria maaritie na Inooro FM Ruciini maugite ni maiyukitie utarani ucio, no aingi matiri maramenya ciuria iria ikorio.
kik_Latn swh_Latn kik_Latn kik_Latn kik_Latn